《得少顺风又值小雨二首》
宋代·董嗣杲

风色幸顺逢小雨，小雨冥蒙细如缕。
矶上积得雪片坚，雨暗烟沈无所睹。
无边无岸江气埋，谁将混沌为胞胎。
送愁急取孤樽开，诗思不知从何来。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。